|  |
| --- |
|   |

|  |
| --- |
|   |
|  REPUBLIKA HRVATSKAKRAPINSKO ZAGORSKA ŽUPANIJA OPĆINA VELIKO TRGOVIŠĆE OPĆINSKO VIJEĆE **OBJAVA 17/2014**KLASA:021-01/14-01/18UR.BROJ: 2197/05-14-05-2Veliko Trgovišće, 22.07.2014.g.  Na temelju članka 35. stavak 1. točke 4. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12) i članka 35. Statuta općine Veliko Trgovišće ( „Službeni glasnik KZŽ“ broj: 23/08. i 8/13.), Općinsko vijeće općine Veliko Trgovišće, na prijedlog općinskog načelnika na 8. sjednici održanoj dana 21. srpnja 2014.g. donosi**O D L U K U****o ustrojstvu i djelokrugu****Jedinstvenog upravnog odjela općine** **Veliko Trgovišće****I OPĆE ODREDBE****Članak 1.**Ovom Odlukom uređuje se ustrojstvo i djelokrug upravnog tijela općine Veliko Trgovišće, organiziranog kao Jedinstveni upravni odjel.**Članak 2.**Jedinstveni upravni odjel ustrojava se za obavljanje upravnih, stručnih i drugih poslova iz samoupravnog djelokruga općine Veliko Trgovišće.Jedinstveni upravni odjel u okviru svog djelokruga neposredno izvršava i nadzire provedbu općih akata, te obavlja druge poslove u skladu s propisima.**Članak 3.**Jedinstveni upravni odjel smješten je u zgradi sjedišta općine Veliko Trgovišće.Jedinstveni upravni odjel ima svoj pečat koji sadrži naziv: Republika Hrvatska, Krapinsko zagorska županija, općina Veliko Trgovišće, Jedinstveni upravni odjel.Zaglavlje akta Jedinstvenog upravnog odjela sadrži: naziv Republika Hrvatska, Krapinsko zagorska županija, općina Veliko Trgovišće, Jedinstveni upravni odjel, klasifikacijsku oznaku, urudžbeni broj te datum i mjesto izrade akta.Na aktima koji se upućuju državnim tijelima, tijelima područne (regionalne) samouprave, tijelima drugih jedinica lokalne samouprave,dužnosnicima i sl., a imaju karakter pozivnice ili su sličnog sadržaja može se koristiti grb Općine. **Članak 4.**Općinski načelnik usmjerava djelovanje Jedinstvenog upravnog odjela u obavljanju poslova iz njegovog samoupravnog djelokruga i nadzire njegov rad. **Članak 5.**Sredstva za rad Jedinstvenog upravnog odjela osiguravaju se u Proračunu općine Veliko Trgovišće i iz drugih izvora u skladu sa zakonom.**II UNUTARNJI RED I DJELOKRUG RADA****Članak 6.**Unutarnji red Jedinstvenog upravnog odjela utvrđuje se u skladu s rasporedom i opsegom poslova te prema srodnosti, organizacijskoj povezanosti i potrebi učinkovitog obavljanja poslova iz samoupravnog djelokruga općine Veliko Trgovišće, učinkovitog rukovođenja njegovim radom i odgovornosti u radu. Unutarnje uređenje Odjela uređuje se ovisno o djelokrugu, opsegu poslova i nadležnosti utvrđenoj zakonom, Statutom te drugim propisima i općim aktima. **III DJELOKRUG UPRAVNOG ODJELA****Članak 7.**Jedinstveni upravni odjel obavlja poslove iz samoupravnog djelokruga Općine, sukladno zakonima i drugim propisima i to naročito:a) Opći poslovi, imovinsko-pravni poslovi, radni odnosi, poslovi prostornog planiranja i infrastrukture, gospodarstva i društvenih djelatnosti;- poslovi vezani uz djelokrug poslova općinskog načelnika,- poslovi vezani uz rad Općinskog vijeća i njegovih radnih tijela,- izrada i priprema nacrta općih i pojedinačnih akata za Općinsko vijeće i općinskog načelnika,- upravljanje ljudskim potencijalima ( briga o stručnom osposobljavanju i usavršavanju službenika, radni odnosi službenika, zaštita na radu i sl.),- poslovi prijemne kancelarije i otpreme pošte,- zaštita i čuvanje arhivskog gradiva,- analiziranje i predlaganje djelatnosti i akata u cilju podizanja kvalitete rada, modernizacije metoda rada i bolje usklađenosti djelovanja općinske uprave,- upravljanje informacijama (odnosi s javnošću, komunikacija s korisnicima upravnih usluga),- zastupanje po punomoći i praćenje sudjelovanja Općine u sudskim postupcima te imovinsko-pravnim upravnim postupcima,- poslovi prisilne naplate komunalne naknade, komunalnog doprinosa, te naplate poreznih prihoda i drugih javnih davanja, - provodi ili osigurava provođenje postupka javne nabave,- poslovi praćenja stanja u prostoru izrada pripadajućih akata, kao i poslovi prostornog uređenja i planiranja,- poslovi pripreme i praćenja izrade dokumenata potrebnih za realizaciju izgradnje općinskih razvojnih projekata,- poslovi suradnje sa susjednim jedinicama lokalne samouprave,- funkcioniranje i razvitak komunalnog gospodarstva,- provođenje komunalnog reda,- uređenje prometa na području općine,- održavanje imovine Općine,- osiguranje uvjeta za obavljanje poslova uređenja i održavanja groblja, javnih površina, komunalnih objekata na groblju- poslovi vezani uz druge propise (zaštita od požara, zaštita i spašavanje i dr.),- poslovi vezani uz osiguravanje javnih potreba na području obrazovanja i znanosti, kulture, sporta i tehničke kulture, socijalne skrbi i zdravstva, te poslovi vezani uz praćenje rada udruga građana, - ostali opći poslovi uprave sukladno zakonu,- suradnja s državnim i drugim tijelima, te pravnim osobama.b) Poslovi vođenja financijskog i materijalnog poslovanja Općine;- poslovi pripreme prijedloga proračuna i poslovi praćenja izvršenja proračuna Općine,- obračun plaća, poslovi vođenja knjigovodstva, te vođenje platnog prometa,- izrada polugodišnjeg i godišnjeg izvještaja o izvršenju proračuna,- izrada ostalih zakonom propisanih izvještaja,- zakup poslovnih prostora u vlasništvu Općine,- utvrđivanje obveznika komunalne naknade, komunalnog doprinosa, poreza - nadzor proračunskih korisnika,- izrada nacrta općih akata Općine u vezi naplate općinskih prihoda,- materijalno poslovanje Općine,- poslovi vezani uz evidenciju općinske imovine i imovinsko-pravni poslovi, te vođenje knjigovodstvenih evidencija,- vođenje poslova osiguranja imovine.**IV NAČIN RADA I UPRAVLJANJA****Članak 8.**Jedinstvenim upravnim odjelom rukovodi pročelnik, koji se imenuje i razrješuje na način propisan zakonom.U razdoblju duže odsutnosti pročelnika, a najduže do njegova povratka na posao, općinski načelnik može iz redova službenika Jedinstvenog upravnog odjela koji ispunjavaju uvjete za raspored na odnosno radno mjesto privremeno imenovati vršitelja dužnosti pročelnika.U odnosu na službenike i namještenike raspoređene u upravnom tijelu pročelnik ima položaj čelnika tijela određen propisima o službeničkim i radnim odnosima.**Članak 9.** Unutarnja organizacija i način rada Jedinstvenog upravnog odjela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja, te druga pitanja organizacijskog i radnopravnog karaktera značajna za rad utvrđuju se Pravilnikom o unutarnjem redu Jedinstvenog upravnog odjela ( u daljnjem tekstu:Pravilnik). Iznimno od odredbi članka 11. stavka 1. alineje 1. Uredbe o klasifikaciji radnih mjesta u lokalnoj i područnoj (regionalnoj) samoupravi ( u daljnjem tekstu: Uredba) i Pravilnika kojima se propisuju stručni uvjeti za imenovanje pročelnika Jedinstvenog upravnog odjela na radno mjesto pročelnika može biti imenovan sveučilišni prvostupnik odnosno stručni prvostupnik struke utvrđene Pravilnikom a u skladu sa odredbama citirane Uredbe.Pravilnik o unutarnjem redu Jedinstvenog upravnog odjela donosi općinski načelnik, na prijedlog pročelnika Jedinstvenog upravnog odjela. **Članak 10.**Jedinstveni upravni odjel u svom djelokrugu rada izvršava opće i pojedinačne akte Općinskog vijeća, predlaže mjere i radnje za provedbu istih, predlaže mjere za poboljšanje stanja u pojedinim oblastima samoupravnog djelokruga, te obavlja druge poslove koji su mu temeljem zakonskih propisa stavljeni u djelokrug rada.**Članak 11.**Jedinstveni upravni odjel u izvršavanju općih akata Općinskog vijeća može donositi pojedinačne akte kojima rješava o pravima, obvezama i pravnim interesima fizičkih i pravnih osoba.Na postupak donošenja akata iz stavka 1. ovoga članka shodno se primjenjuju odredbe Zakona o općem upravnom postupku, ako posebnim zakonom nije drugačije propisano.**Članak 12.**Upravne, stručne i ostale poslove u Jedinstvenom upravnom odjelu obavljaju službenici i namještenici. Službenici obavljaju upravne i stručne poslove iz djelokruga Jedinstvenog upravnog odjela, a namještenici obavljaju prateće i pomoćne poslove.**Članak 13.**Za raspored na radna mjesta službenici moraju ispunjavati opće i posebne uvjete propisane Zakonom o lokalnim službenicima i namještenicima i posebne uvjete koji se propisuju Pravilnikom o unutarnjem redu Jedinstvenog upravnog odjela. Ovisno o vrsti poslova koji se obavljaju na radnim mjestima namještenici moraju imati odgovarajuću stručnu spremu i struku, te radni staž, sukladno Pravilniku.  **V ODGOVORNOST JEDINSTVENOG UPRAVNOG ODJELA****Članak 14.**Jedinstveni upravni odjel je samostalan u obavljanju poslova iz svog djelokruga i za svoj rad odgovoran je općinskom načelniku za zakonito i pravovremeno obavljanje poslova.Rad Jedinstvenog upravnog odjela usmjerava i neposredno nadzire Općinski načelnik. Radi unapređenja rada Jedinstvenog upravnog odjela, općinski načelnik može davati smjernice, uputstva i preporuke.**VI PRIJELAZNE I ZAVRŠNE ODREDBE****Članak 15.**Danom stupanja na snagu ove Odluke Jedinstveni upravni odjel ustrojen Odlukom o ustrojstvu Jedinstvenog upravnog odjela općine Veliko Trgovišće („Službeni glasnik KZŽ“ broj: 10/02. i 7/03.) nastavlja s radom na način propisan ovom Odlukom i Pravilnikom o unutarnjem redu Jedinstvenog upravnog odjela.**Članak 16.**Službenici zatečeni u službi, odnosno na radu u Jedinstvenom upravnom odjelu na dan stupanja na snagu ove Odluke, nastavljaju s radom na svojim dosadašnjim radnim mjestima.**Članak 17.**Opći akti kojima su Općinsko vijeće i općinski načelnik uredili prava, obveze i odgovornosti službenika i namještenika Jedinstvenog upravnog odjela ostaju na snazi, ako nisu u suprotnosti s zakonom, Statutom Općine i ovom Odlukom.**Članak 18.**Danom stupanja na snagu ove Odluke prestaje važiti Odluka o ustrojstvu Jedinstvenog upravnog odjela općine Veliko Trgovišće („Službeni glasnik KZŽ“ broj: 10/02. i 7/03.). Ova odluka stupa na snagu osmoga dana od dana objave u „Službenom glasniku KZŽ“  PREDSJEDNIK OPĆINSKOG VIJEĆA Mladen Horvatin  |
|  |
|  |
|  |
|  |